Hilma og Roger

«Hilma og Roger» er en norsk sang med tekst av Alf Prøysen og melodi av Robert Normann (noen steder er melodien oppgitt å være tradisjonell).

Sangen er en skillingsviseparodi og ble første gang innspilt av Alf Prøysen i duett med Inger Jacobsen den 4. juni 1962, arrangert av Ragnar Danielsen og akkompagnert av hans orkester, og utgitt på singleplate som bakside til «(For her er det) Solskinn og sang».

Prøysen spilte inn «Hilma og Roger» på ny sammen med Gerd Røstad og Willy Andresens ensemble i august 1968, lansert som bakside av singlen «Den nye ‘Tordivelen og flua’», en av Prøysens få stereo-utgivelser.

Referanser

Alf Prøysen-sanger
Sanger fra 1962